CELEX: 32012D0816
Language: da
Date: 2012-12-19 00:00:00
Title: 2012/816/EU, Euratom: Kommissionens gennemførelsesafgørelse af 19. december 2012 om ændring af beslutning 96/565/Euratom, EF om bemyndigelse af Sverige til at beregne grundlaget for Fællesskabernes momsindtægter uden hensyntagen til visse transaktioner og til at foretage en tilnærmelsesvis vurdering for andre transaktioners vedkommende (meddelt under nummer C(2012) 9547)

21.12.2012   
            
            
               DA
            
            
               Den Europæiske Unions Tidende
            
            
               L 352/59
            
         KOMMISSIONENS GENNEMFØRELSESAFGØRELSE
   af 19. december 2012
   om ændring af beslutning 96/565/Euratom, EF om bemyndigelse af Sverige til at beregne grundlaget for Fællesskabernes momsindtægter uden hensyntagen til visse transaktioner og til at foretage en tilnærmelsesvis vurdering for andre transaktioners vedkommende
   (meddelt under nummer C(2012) 9547)
   (Kun den svenske udgave er autentisk)
   (2012/816/EU, Euratom)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til traktaten om oprettelse af Det Europæiske Atomenergifællesskab,
   under henvisning til Rådets forordning (EØF, Euratom) nr. 1553/89 af 29. maj 1989 om den endelige ordning for ensartet opkrævning af egne indtægter hidrørende fra merværdiafgiften (1), særlig artikel 13, og
   ud fra følgende betragtninger:
   
               (1)
            
            
               I henhold til artikel 380 i Rådets direktiv 2006/112/EF af 28. november 2006 om det fælles merværdiafgiftssystem (2) kan Sverige fortsat afgiftsfritage tjenesteydelser præsteret af forfattere, kunstnere og udøvende kunstnere som anført i nr. 2) i bilag X, del B, og de tjenesteydelser, der er anført i nr. 1), 9) og 10) i bilag X, del B, så længe der gøres brug af de samme fritagelser i en af de medlemsstater, som tilhørte Fællesskabet pr. 31. december 1994. Disse transaktioner skal tages i betragtning i beregningen af grundlaget for momsindtægterne.
            
         
               (2)
            
            
               Med virkning fra 1. januar 1995 har Kommissionen, for så vidt angår Sverige, på grundlag af forordning (EØF, Euratom) nr. 1553/89 vedtaget beslutning 96/565/Euratom, EF (3) om bemyndigelse af Sverige til at foretage en tilnærmelsesvis vurdering for andre transaktioners vedkommende.
            
         
               (3)
            
            
               Siden 1. januar 1997 har Sverige, for så vidt angår copyrights og royalties, afgiftspålagt de transaktioner, der er anført i nr. 2) i bilag X, del B, til direktiv 2006/112/EF. Den tilladelse, som Kommissionen har givet i denne forbindelse, bør ophæves fra nævnte dato.
            
         
               (4)
            
            
               Kommissionen har opfordret Sverige til at afklare, om der stadig er behov for disse tilladelser, som Sverige fik uden tidsbegrænsning, og underrette Kommissionen herom. Sverige meddelte, at tilladelsen til at anvende en tilnærmelsesvis vurdering i henseende til de transaktioner, der er anført i nr. 2) i bilag X, del B, til direktiv 2006/112/EF, ikke længere vil finde anvendelse på copyrights og royalties.
            
         
               (5)
            
            
               Med henblik på at sikre klarhed og gennemsigtighed i Fællesskabets bestemmelser bør bestemmelser, der er forældede eller er ophørt med at have virkning, ophæves.
            
         
               (6)
            
            
               Foranstaltningerne i denne afgørelse er i overensstemmelse med udtalelsen fra Det Rådgivende Udvalg for Egne Indtægter —
            
         VEDTAGET DENNE AFGØRELSE:
   Artikel 1
   Artikel 2, nr. 2), i beslutning 96/565/Euratom, EF ophæves.
   Artikel 2
   Denne afgørelse er rettet til Kongeriget Sverige.
   
      Udfærdiget i Bruxelles, den 19. december 2012.
      
         
            På Kommissionens vegne
         
         Janusz LEWANDOWSKI
         
            Medlem af Kommissionen
         
      
   
   
      (1)  EFT L 155 af 7.6.1989, s. 9.
   
      (2)  EUT L 347 af 11.12.2006, s. 1.
   
      (3)  EFT L 247 af 28.9.1996, s. 41.